Go gatelelwa ke dithaka go ka dira gore o se ka wa akanya sentle. Lekawana lengwe le le bidiwang Marvin la re: “Ditsala tsa me di ne di nkgothaletsa go palama kago e e kwa godimo ke sa dirise sepe, ba bo ba nkgoa ba ntse ba re: ‘Nna o ye. O ka kgona.’ Ke ne ke ikutlwa ke sa sireletsega. Fa ke ntse ke palama lobota ke ne ke roroma.” Larissa yo go builweng ka ene a re: “Ke ne ke dira se ba bangwe ba se dirang. Ke ne ke sa gane sepe.” Fa re sena go thapisiwa kwa Gileade nna le George re ne ra abelwa go ya go nna barongwa kwa Mauritius, setlhaketlhake se se mo Lewatleng la India. Re ne ra dira botsala le batho ba teng, ra ithuta puo ya teng mme ra ba tshwarela dithuto tsa magae tsa Baebele. Moragonyana morwarre yo mmotlana e bong William le mosadi wa gagwe Muriel le bone ba ne ba aloga kwa Gileade. Ba ne ba romelwa kwa tshimong e ke neng ke kile ka e abelwa kwa Kenya.